Na temelju članka 32. Statuta Općine Biskupija („Službeni vjesnik Šibensko-kninske županije“ br. 9/09, 4/11, 8/12, 4/13, 2/18, 5/19, 3/20 i 3/21) , Općinsko vijeće općine Biskupija na 5. sjednici, od 04.studenoga 2021. godine, donosi

**II. IZMJENE I DOPUNE PROGRAMA**

**socijalne skrbi Općine Biskupija u 2021. godini**

I. UVODNI DIO

Članak 1.

Ovim Programom utvrđuju se oblici pomoći namijenjeni socijalno ugroženim osobama, kao i osobama s nepovoljnim osobnim, obiteljskim i drugim okolnostima zbog kojih bez pomoći nisu u mogućnosti zadovoljiti svoje osnovne životne potrebe, te iskaz financijskih sredstava za njegovo ostvarenje u 2021. godini.

Programom se također utvrđuju i oblici pomoći stimulacijskog karaktera neovisno od socijalnog statusa osobe koja ostvaruje pravo na pomoć.

II. OBLICI POMOĆI

Članak 2.

Sredstva za ostvarenje ovog Programa rasporediti će se za:

1. Podmirenje troškova ogrijeva,

2. Jednokratne naknade,

3. Naknada za troškove stanovanja,

4. Sufinanciranje nabave udžbenika za osnovne i srednje škole,

5. Sufinanciranje dijela troškova prijevoza učenika srednjih škola,

6. Potpore za novorođeno dijete,

7.Financiranje dječjeg vrtića.

1. Podmirenje troškova ogrijeva:

Korisniku pomoći za stanovanje koji se grije na drva, osigurava se jednom godišnje novčani iznos za podmirenje troškova ogrijeva u visini koju odlukom odredi predstavničko tijelo Šibensko-kninske županije.

Sredstva za podmirenje troškova ogrijeva osiguravaju se iz proračuna Šibensko-kninske županije.

Sredstva za ovu namjenu u 2021.godini planiraju se u iznosu od 80.000,00 kuna

2. Jednokratne naknade.

Jednokratna novčana pomoć je poseban oblik novčane ili materijalne pomoći samcu ili obitelji koji su se našli u položaju trenutačne materijalne ugroženosti iz razloga na koje nisu mogli, odnosno ne mogu utjecati, te radi toga nisu u mogućnosti podmiriti neke osnovne životne potrebe kao što su rođenje djeteta ili školovanje djeteta, bolest ili smrt člana obitelji, elementarne nepogode, nabavke osnovnih predmeta u kućanstvu, nabavke neophodne odjeće i obuće i drugo.

Sredstva za ovu namjenu planiraju se u iznosu od 100.000,00 kuna

3. Naknada za troškove stanovanja

Troškovi stanovanja odnose se na najamninu, komunalnu naknadu, električnu energiju, plin, grijanje, vodu, odvodnju i druge troškove sukladno posebnim propisima.

Sredstva za ovu namjenu planiraju se u iznosu od 40.000,00 kn

4. Sufinanciranje nabave udžbenika za osnovne i srednje škole

Pravo na naknadu za financiranje nabavne udžbenika mogu ostvariti redoviti učenici osnovnih i srednjih škola koji imaju prebivalište ili boravište na području Općine Biskupija.

Sredstva za ovu namjenu planiraju se u iznosu od 60.000,00 kn

5. Sufinanciranje dijela troškova prijevoza učenika srednjih škola .

Pravo na naknadu za sufinanciranje troškova prijevoza mogu ostvariti redoviti učenici srednjih škola koji nisu korisnici zajamčene minimalne naknade i koji imaju prebivalište ili boravište na području Općine Biskupija

Sredstva za ovu namjenu planiraju se u iznosu od 55.000,00 kuna

6. Potpore za novorođeno dijete.

Općina Biskupija će, kao mjeru demografske obnove, obiteljima koje imaju prebivalište i boravište na području općine Biskupija isplatiti novčani iznos za svako novorođeno dijete, sukladno odredbama Odluke o naknadi za novorođenu djecu.

Sredstva za ovu namjenu planiraju se u iznosu od 50.000,00 kn.

7. Financiranje dječjeg vrtića

Općina Biskupija će, kao mjeru demografske obnove, obiteljima koje imaju prebivalište i boravište na području Općine Biskupija financirati punu cijenu boravka djece u vrtiću.

Sredstva za ovu namjenu planiraju se u iznosu od 285.000,00 kn.

III. ZAVRŠNI DIO

Članak 3.

Pravo u sustavu socijalne skrbi pod uvjetima propisanim ovim Programom ima:

-hrvatski državljanin koji ima prebivalište na području Općine Biskupija,

-stranac i osoba bez državljanstva sa stalnim boravkom na području Općine Biskupija.

Pomoć stimulacijskog karaktera, potpora za novorođeno dijete, osiguravati će se isključivo osobama koje su državljani Republike Hrvatske s prebivalištem i obaveznim boravkom na području Općine Biskupija.

Pojedinačna prava podliježu redovitom preispitivanju u pogledu postojanja uvjeta i okolnosti s obzirom na koja su ostvarena.

Članak 4.

Provedbu ovog Programa osigurati će načelnik Općine Biskupija u suradnji s Općinskim vijećem, Centrom za socijalnu skrb Knin i Upravnim odjelom za zdravstvo i socijalnu skrb Šibensko-kninske županije.

Članak 5.

Sredstva namijenjena za osiguranje socijalnih potreba iz ovog Programa planirana su u Proračunu Općine Biskupija za 2021. godinu.

Članak 6.

Ovaj Program stupa na snagu osmog dana od dana objave u „Službenom vjesniku Šibensko-kninske županije“, a primjenjivati će se od 01. siječnja 2021. godine.

KLASA:550-01/21-01/4

URBROJ: 2182/17-01-21-01

Orlić, 04.studenoga 2021. godine

OPĆINSKO VIJEĆE

OPĆINE BISKUPIJA

Predsjednik

Dragan Vukmirović, v.r.